Den Vest-Sjællandske Avis, 1823-09-30
Underhandlingerne i Cadix have endnu ikke frembragt noget Resultat, og det synes at skulle komme dertil, at de Franske blive nødsagede til at forsøge paa at betvinge denne Stad med Vaabenmagt. Vi have tilforn hørt: at General Alava har to Gange været i Puerto Sta. Maria for at underhandle, Den 8de afgik han sidste Gang tilbage til Cadix. Hertugen af Angouleme havde givet en Frist af 6 Timer for at meddele Svaret paa hans Fordringer; men denne Tid er gaaet hen uden at Generalen er kommen tilbage, og Kanonernes Torden, som ere rettede imod Fortet Puntales beviser, at Fiendtlighederne ere igien begyndte og at Cadix maae ero bres. Man haaber, at Jlden fra tre Orlogskibe, som ere befæstede med Ankere ville være tilstrækkelige til at bringe Fortet Puntales til at tie, og er dette først betvunget, saa haabe de Franske, at de snart skulle bemægtige sig Øen Leon og at Cadix maae aabne sine Porte. Man siger: at Partierne have fægtet med hinanden paa Gaderne i Cadix og at Anarchiet havde naaet det høieste Punkt, da General Alava kom tilbage; men man troer, at de Exaltados have erholdet Seieren. Rygtet gaaer: at de Cortes have oprettet et nyt Alter for Constitutionen og nødt Kongen til at fornye sin Eed paa, at han vil opretholde Constitutionen til det Yderste. De Franske betragte imidlertid de Cortes, som at være i en stor Forlegenhed, da de have begyndt Underhandlingerne; især skal Erobringen af Trocadero have sat denne Frygt. Det er saaledes gaaet til med disse Underhandlinger: at Kongen havde tilskrevet Hertugen af Angouleme og forlangt en Vaabenstilstand for at kunne underhandle. Hs. Kgl. Høihed svarede: at han ikke vil tilstaae nogen Vaabenstilstand eller høre om noget Arrangement, førend Kongen var sat i Friehed. Hertugen af Guiche overbragte dette Svar. Kongen naa skreve derpaa et nyt Brev til Hertugen, og forlangte at vide, hvad der skulde skee, naar Hs. Kgl. Høihed vilde betragte ham som frie og vedblev tillige at forlange Vaabenstilstand. Hs. Høihed svarede: at Kongen ikke kunderbetragtes som at nyde en fuldkommen Frihed, førend han var kommen under de Franske Troppers Beskyttelse, enten saaledes at Kongen selv kom til Puerto Sta Maria, eller at de Franske Tropper bleve modtagne i Cadix. De Co tes havde tilbudt sig at ville sætte Kongen og den Kongelige Familie i Frihed; men forlangte at beholde Cadix og Øen Leon, i flere Maaneder til et Pant for deres personlige Sikkerhed; men Hertugen forlangte, at Øen Leon skulde strax indrømmes ham og tilbød at de Medlemmer af de Cortes, som ikke vilde modtage Amnestie skulde bringes bort hvorhen de vilde paa Franske Skibe. – Sagen er imidlertid forbleven uafgjort, men den er nægtelig kommen til en Crisis. Sir Villiam A Court har afsendt Depescher med Hr. Jones, Capitain paa Skibet Sappho til London, om hvilken han havde erklæret, at de vare af en overordentlig Vigtighed og bad Capitainen at skynde sig saameget som mueligt; han er ogsaa ufortøvet bleven afsendt tilbage til Gibraltar med Depescher fra det Engelske Ministerium. Det hedder at Riego ikke er kommen tilbage til Cadix; men at han er brudt og fra Granada med et Corps for at støde til Ballasteres Armee. - Man vil vide i London, at Dekretet af Andujar er blevet ophævet. Det er officielt meldet, at Pampelona har capituleret og at Garnisonen er bleven giort til Krigsfanger. Ogsaa Fæstningen Santona er indtaget af de Franske. 12,000 Mand af Marskal Laurisions Armee bryder nu op til Neder-Catalonien. - Den smitsomme Sygdom i Havnen Passages i Provindsen Guipuscon, ikke langt fra Bayonne og som synes at være den gule Feber har ikke grebet videre omkring sig. - Marskal Moncey har meldet: at Brigaderen Fernandes er landet med 1500 Constitutionelle Tropper for at ophæve Blocaden for Figueras; men han har ikke udrettet noget. Garnisonen i Barcellona har den 10de September gjort et Udfald, men er bleven dreven tilbage paa alle Punkter. - Fra alle Sider, rykke nu Franske Tropper ind i Provinsen Estremadura for at betvinge General Empecinado. -